Ronald Searle

**Ronald William Fordham Searle**, CBE, RDI (twieled fit-3 ta' Marzu 1920 – miet fit-30 ta' Diċembru 2011) kien artist, cartoonist satiriku, artist tal-comics, skultur, disinjatur tal-medalji u illustratur Ingliż. X'aktarx li baqa' mfakkar l-iktar bħala l-ħallieq tal-Iskola ta' St. Trinian u għall-kollaborazzjoni tiegħu ma' Geoffrey Willans fis-sensiela ta' Molesworth.

## Bijografija
Searle twieled f'Cambridge, l-Ingilterra, fejn missieru kien ħaddiem mal-Uffiċċju Postali li kien isewwi l-linji tat-telefon. Beda jpinġi meta kellu ħames snin u rtira mill-iskola (Central School – li issa saret Parkside School) meta kellu 15-il sena. Huwa tħarreġ fil-Kulleġġ tal-Arti u t-Teknoloġija ta' Cambridge (li issa sar l-Università Anglia Ruskin) għal sentejn.

F'April 1939, meta induna li l-gwerra kienet inevitabbli, huwa abbanduna l-istudji tal-arti tiegħu biex jinkiteb mal-Inġiniera Rjali. F'Jannar 1942, huwa kien fil-287 Field Company, RE f'Singapore. Wara xahar ta' ġlied f'Malaya, huwa ttieħed bħala priġunier flimkien ma' kuġinuh Tom Fordham Searle, meta Singapore spiċċat f'idejn il-Ġappuniżi. Huwa qatta' l-bqija tal-gwerra bħala priġunier, l-ewwel fil-ħabs ta' Changi u mbagħad fil-ġungla ta' Kwai, jaħdem fuq il-Linja Ferrovjarja tal-Mewt bejn Siam u Burma. Searle laqqat kemm il-beriberi kif ukoll il-malarja waqt li kien priġunier, minbarra ħafna swat, u l-piż tiegħu niżel għal inqas minn 40 kilogramma. Huwa nħeles fl-aħħar tal-1945 mat-telfa finali tal-Ġappuniżi. Wara l-gwerra, huwa ħadem bħala artista fl-awla tal-qorti fil-proċessi ta' Nuremberg u iktar 'il quddiem fil-proċess ta' Adolf Eichmann fl-1961.

Huwa żżewweġ lill-ġurnalista Kaye Webb fl-1947; u kellhom tewmin, Kate u Johnny. Fl-1961, Searle mar jgħix f'Pariġi, u ħalla lil familtu warajh; iż-żwieġ spiċċa f'divorzju fl-1967. Iktar 'il quddiem iżżewweġ lil Monica Koenig, pittriċi u disinjatriċi tat-teatru u tal-ġojjellerija. Wara l-1975, Searle u martu għexu u ħadmu fil-muntanji ta' Haute Provence.

Il-mara ta' Searle, Monica, mietet f'Lulju 2011 u hu miet fit-30 ta' Diċembru 2011 meta kellu 91 sena.

## Xogħol bikri bħala artist tal-gwerra

Għalkemm Searle ppubblika l-ewwel cartoon tiegħu ta' St. Trinian fir-rivista *Lilliput* fl-1941, il-karriera professjonali tiegħu bdiet bid-dokumentazzjoni li għamel tal-kundizzjonijiet brutali fil-kampijiet fil-perjodu meta kien priġunier tal-gwerra tal-Ġappuniżi fit-Tieni Gwerra Dinjija f'sensiela ta' tpinġijiet li ħeba taħt is-saqqijiet tal-priġuniera li kienu jkunu qed imutu bil-kolera. Searle fakkar, "Jien kont iddisprat biex niddokumenta dak kollu li kien qed jiġri, għaliex ħsibt li jekk kumbinazzjoni kien ikun hemm din id-dokumentazzjoni xi mkien, anke kieku kont nilħaq immut, xi ħadd kien isib id-dokumentazzjoni tiegħi u kien ikun jaf x'ġara". Iżda Searle ma mietx, u madwar 300 tpinġija tiegħu ġew irkuprati. Wara li ġie lliberat fl-1945, Searle reġa' lura l-Ingilterra, fejn ippubblika diversi mit-tpinġijiet tiegħu f**The Naked Island'' ta' sieħbu [[Russell Braddon]] li wkoll kien priġunier miegħu. Sieħbu ieħor li kien priġunier miegħu, iktar 'il quddiem irrakkonta, "Jekk timmaġina xi ħaġa li tiżen bejn wieħed u ieħor 38 kilogramma, tħaqqaqha mal-mewt u ma għandha l-ebda kwalità tal-kundizzjoni umana li mhix tal-waħx, mixħuta tpinġi bil-kalma kollha b'lapes u biċċa karta, ikollok idea mhux ħażin tad-differenza ta' temperament li dan ir-raġel kellu meta mqabbel ma' [[bniedem]] komuni".

Il-biċċa l-kbira ta' dawn it-tpinġijiet jidhru fil-ktieb tiegħu tal-1986, ''Ronald Searle: To the Kwai and Back, War Drawings 1939–1945''. Fil-ktieb, Searle kiteb ukoll dwar l-esperjenzi tiegħu bħala priġunier, inkluż il-jum meta stenbaħ u sab li tnejn minn sħabu kienu mietu maġenbu, u kien hemm [[serp]] ħaj taħt rasu:<blockquote>Ma tistax tgħaddi minn esperjenza bħal dik mingħajr ma taffettwak direttament għall-kumplament ta' ħajtek. Jien naħseb li għalhekk qatt ma tlaqt tassew miċ-ċella tiegħi ta' priġunier, għaliex tagħtni s-sens ta' kejl għall-bqija ta' ħajti... Bażikament in-nies kollha li kont inħobb u kont naf u kbirt magħhom, sempliċement saru fertilizzant għall-eqreb bambù.</blockquote>Mill-inqas waħda mit-tpinġijiet tiegħu qiegħda għall-wiri fil-[[Mużew]] u l-[[Kappella]] ta' Changi, Singapore, iżda l-maġġoranza tat-tpinġijiet oriġinali tiegħu jinsabu fil-kollezzjoni permanenti tal-Mużew dwar il-Gwerra Imperjali, f'[[Londra]], flimkien max-xogħlijiet ta' artisti oħra li kienu priġunieri tal-gwerra. L-iżjed magħrufa minnhom huma [[John Mennie]], [[Jack Bridger Chalker]], [[Philip Meninsky]] u [[Ashley George Old]].

== Rivisti, kotba u films ==
Searle pproduċa volum straordinarju ta' xogħol matul is-snin 50 tas-seklu 20, inkluż tpinġijiet għal ''Life'', ''Holiday'' u ''Punch''. Il-cartoons tiegħu dehru f**The New Yorker*, is-*Sunday Express* u n-*News Chronicle*. Huwa kkompila iktar kotba ta' St. Trinian, li kienu bbażati fuq l-iskola ta' oħtu u fuq skejjel oħra tal-bniet f'Cambridge. Huwa kkollabora ma' Geoffrey Willans għall-kotba ta' Molesworth (*Down With Skool!*, 1953, u *How to be Topp*, 1954), u ma' [[Alex Atkinson]] għall-kotba tal-ivvjaġġar. Minbarra għal riklami u posters, Searle pinġa l-isfond tat-titlu tal-film ta' [[Sidney Gilliat]] u [[Frank Launder]], *The Happiest Days of Your Life*.

Wara li mar jgħix f'Pariġi fl-1961, huwa ħadem iktar fuq ir-rapportaġġ għal *Life* u *Holiday* u inqas fuq il-cartoons. Huwa kompla jaħdem ukoll f'firxa wiesgħa ta' media u għamel kotba (inkluż il-kotba magħrufa tiegħu tal-[[Qattus|qtates]]), films animati u [[Skultura|skulturi]] għal medalji kommemorattivi, kemm għaz-Zekka [[Franza|Franċiża]] kif ukoll għas-Soċjetà Brittanika tal-Medalji għall-Arti. Searle għamel ammont konsiderevoli ta' ddisinjar għaċ-[[ċinema]], u fl-1965 huwa lesta l-krediti tal-ftuħ, tal-pawża u tal-għeluq għall-film komiku *Those Magnificent Men in their Flying Machines* kif ukoll għall-film tal-1969 *Monte Carlo or Bust!.* Fl-1975 ġie rrilaxxat il-cartoon twil *Dick Deadeye, or Duty Done*. Dan huwa bbażat fuq il-karattru u l-kanzunetti minn *H.M.S. Pinafore*.

== Disinjatur tal-medalji ==

Searle ddisinja l-medalja tad-delegati tal-1992 għall-Kungress FIDEM XXIII ta' Londra. Kienet turi bust b'nofs tul tad-disinjatur tal-medalji [[Rinaxximent|Rinaxximentali]] [[Pisanello]] u ġie zzekkata miz-Zekka Rjali. Medalji notevoli oħra kienu l-Medalja ta' "Searle ta' Sebgħin Sena" (1990) u tal-"50 Anniversarju ta' Kwai" (1991), li t-tnejn ġew izzekkati minn Thomas Fattorini Ltd, u l-Medalja ta' "[[Charles Dickens]]" (1983) izzekkata miz-Zekka ta' [[Birmingham]].

== Arkivji ==
Fl-2010, ta madwar 2,200 opra tal-arti tiegħu bħala self permanenti lill-Mużew ta' Wilhelm Busch, [[Hannover|Hanover]], il-[[Ġermanja]], li issa jissejjaħ Deutsches Museum für Karikatur und Zeichenkunst. Dan il-mużew, li qabel kien il-palazz tas-sajf ta' [[Ġorġ I ta' Hannover]], fih ukoll l-arkivji ta' Searle.

== Premjijiet ==
Searle ngħata ħafna rikonoxximenti għax-xogħlijiet tiegħu, speċjalment fl-[[Stati Uniti|Amerka]], inkluż il-Premju għar-Riklami u l-Illustrazzjonijiet tas-Soċjetà Nazzjonali tal-Cartoonists fl-1959 u fl-1965, il-Premju Reuben fl-1960, il-Premju għall-Illustrazzjonijiet fl-1980 u l-Premju għar-Riklamar fl-1986 u fl-1987. Searle nħatar bħala Kmandant tal-Ordni tal-[[Imperu Brittaniku]] fl-2004. Fl-2007 ngħata wieħed mill-ogħla premjijiet ta' Franza, ix-Chevalier de la Légion d'honneur, u fl-2009 ngħata l-Ordni għall-Mertu ta' Niedersachsen, il-Ġermanja.

== Influwenza ==
Ix-xogħol tiegħu kellu influwenza kbira, partikolarment fuq il-cartoonists Amerikani, inkluż [[Pat Oliphant]], [[Matt Groening]], [[Hilary Knight]], u l-animaturi ta' *101 Dalmatians* ta' [[Disney]].

Huwa kien influwenza bikrija fuq l-istil ta' tpinġija ta' [[John Lennon]] li dehret fil-kotba *In His Own Write* u *A Spaniard in the Works*. [[Anglia Ruskin]] semmiet il-Premju Ronald Searle għall-Kreattività fl-Arti għalih.

Searle kien ħabib ammiratur tal-umorista satiriku kbir [[S. J. Perelman]], li min-naħa tiegħu kien jammira lil Searle wkoll. Searle kellu influwenza importanti ħafna wkoll fuq [[Gerald Scarfe]].

== Biblijografija ==

=== Skola ta' St Trinian ===

* *Hurrah For St Trinians*, 1948
* *The Female Approach: The Belles of St. Trinian's and Other Cartoons*, 1950
* *Back To The Slaughterhouse, and Other Ugly Moments*, 1951
* *The Terror of St Trinian's, or Angela's Prince Charming*, 1952 (ma' Timothy Shy (D. B. Wyndham-Lewis))
* *Souls in Torment*, 1953 (daħla ta' Cecil Day-Lewis)
* *The St Trinian's Story*, 1959 (ma' Kaye Webb)
* *St Trinian's: The Cartoons*, 2007
* *St. Trinian's: The Entire Appalling Business*, 2008

=== Molesworth ===

* *Down With Skool!: A Guide to School Life for Tiny Pupils and Their Parents*, 1953 (ma' Geoffrey Willans)
* *How to be Topp: A Guide to Sukcess for Tiny Pupils, Including All There is to Kno About Space*, 1954 (ma' Geoffrey Willans)
* *Whizz for Atomms: A Guide to Survival in the 20th Century for Fellow Pupils, their Doting Maters, Pompous Paters and Any Others who are Interested*, 1956 (ma' Geoffrey Willans). Ippubblikat fl-Istati Uniti bħala *Molesworth's Guide to the Atommic Age*
* *Back in the Jug Agane*, 1959 (ma' Geoffrey Willans)
* *The Compleet Molesworth*, 1958; (kollezzjoni) *Molesworth* (1999 stampat mill-ġdid minn Penguin)

=== Xogħlijiet oħra ===

* *Forty Drawings* (1946)
* *White Coolie*, 1947 (ma' Ronald Hastain)
* *This England 1946–1949*, 1949 (editjat minn Audrey Hilton)
* *The Stolen Journey*, 1950 (ma' Oliver Philpot)
* *An Irishman's Diary*, 1950 (ma' Patrick Campbell)
* *Dear Life*, 1950 (ma' H. E. Bates)
* *Paris Sketchbook*, 1950 (ma' Kaye Webb) (stampat mill-ġdid fl-1958)
* *A Sleep of Prisoners*, 1951 (ma' Christopher Fry)
* *Life in Thin Slices*, 1951 (ma' Patrick Campbell)
* *The Naked Island*, 1952 (ma' Russell Braddon)
* *It Must be True*, 1952 (ma' Denys Parsons)
* *London—So Help Me!*, 1952 (ma' Winifred Ellis)
* *The Diverting History of John Gilpin*, 1953 (test ta' William Cowper)
* *Looking at London and People Worth Meeting*, 1953 (ma' Kaye Webb)
* *Six Animal Plays*, 1952 (test ta' Frank Carpenter)
* *The Dark is Light Enough*, 1954 (ma' Christopher Fry)
* *Patrick Campbells Omnibus*, 1954 (ma' Patrick Campbell)
* *The Journal of Edwin Carp*, 1954 (editjat minn Richard Haydn)
* *Modern Types*, 1955 (ma' Geoffrey Gorer)
* *The Rake's Progress*, 1955
* *Merry England, Etc*, 1956
* *Anglo-Saxon Attitudes*, 1956 (ma' Angus Wilson)
* *The Big City or the New Mayhew* , 1958 (ma' Alex Atkinson)
* *The Dog's Ear Book*, 1958 (ma' Geoffrey Willans)
* *USA for Beginners*, 1959 (ma' Alex Atkinson)
* *Anger of Achilles: Homer's Iliad*, 1959 (traduzzjoni ta' [[Robert Graves]])
* *By Rocking Horse Across Russia*, 1960 (ma' Alex Atkinson)
* *Penguin Ronald Searle*, 1960
* *Refugees 1960: A Report in Words and Pictures*, 1960 (ma' Kaye Webb)
* *The Biting Eye of Andre Francois* (1960)
* *Which Way Did He Go?*, 1961
* *A Christmas Carol*, 1961 (ma' Charles Dickens)
* *The 13 Clocks and the Wonderful O*, 1962 (ma' James Thurber)
* *Searle in the Sixties*, 1964
* *From Frozen North to Filthy Lucre*, 1964
* *Haven't We Met Before Somewhere?*, 1966
* *Searle's Cats*, 1967
* *The Square Egg*, 1968
* *Take One Toad*, 1968
* *This Business of Bomfog*, 1969 (ma' Madelaine Duke)
* *Monte Carlo Or Bust*, 1969 (ma' E. W. Hildick)
* *Hello, where did all the people go?*, 1969
* *The Second Coming of Toulouse-Lautrec*, 1969
* *Secret Sketchbook*, 1969
* *The Great Fur Opera: Annals of the Hudson's Bay Company 1670–1970*, 1970 (ma' Kildare Dobbs)
* *Scrooge*, 1970 (ma' Elaine Donaldson)
* *Mr. Lock of St. James's Street*, 1971 (ma' Frank Whitbourn)
* *The Addict*, 1971
* *More Cats*, 1975
* *Dick Dead Eye*, 1975 (wara Gilbert and Sullivan)
* *Paris! Paris!*, 1977 (ma' Irwin Shaw)
* *Zodiac*, 1977
* *Ronald Searle*, 1978
* *The King of Beasts & Other Creatures*, 1980
* *The Situation is Hopeless*, 1980
* *Winning the Restaurant Game*, 1980 (ma' Jay Jacobs)
* *Too Many Songs by Tom Lehrer With Not Enough Drawings by Ronald Searle*, 1981
* *Ronald Searle's Big Fat Cat Book*, 1982
* *The Illustrated Winespeak*, 1983
* *Ronald Searle in Perspective*, 1983
* *Ronald Searle's Golden Oldies 1941–1961*, 1985
* *Something in the Cellar*, 1986
* *To the Kwai and Back: War Drawings 1939–1945* (1986)
* *Ronald Searle's Non-Sexist Dictionary*, 1988
* *Ah Yes, I Remember It Well...: Paris 1961–1975*, 1988
* *Slightly Foxed But Still Desirable: Ronald Searle's Wicked World of Book Collecting*, 1989
* *Marquis De Sade Meets Goody Two-Shoes*, 1994
* *The Tales of Grandpa Cat*, 1994 (ma' Lee Wardlaw)
* *The Hatless Man*, 1995 (ma' Sarah Kortum)
* *A French Affair : The Paris Beat, 1965–1998*, 1999 (ma' Mary Blume)
* *Wicked Etiquette*, 2000 (ma' Sarah Kortum)
* *Ronald Searle in Le Monde*, 2001
* *Railway of Hell: A Japanese POW's Account of War, Capture and Forced Labour*, 2002 (ma' Reginald Burton)
* *Searle's Cats*, 2005 (Edizzjoni Ġdida u Estiża; l-illustrazzjonijiet kollha huma ġodda)
* *The Scrapbook Drawings", 2005*
* *Cat O' Nine Tales: And Other Stories*, 2006 (ma' Jeffrey Archer)
* *Beastly Feasts: A Mischievous Menagerie in Rhyme*, 2007 (ma' Robert Forbes)
* *More Scraps & Watteau Revisited*, 2008
* *Let's Have a Bite!: A Banquet of Beastly Rhymes*, 2010 (ma' Robert Forbes)
* *What! Already?: Searle at 90*, 2010
* *Les Très Riches Heures de Mrs Mole*, 2011
* *What Am I Still Doing Here?'', 2011 (ma' Roger Lewis)

## Referenzi